2.3 Karakteristike korisnika

Sistem koristi dva tipa korisnika, gdje je jedan od njih privilegovani korisnik(šef) a drugi standardni/svakodnevni korisnik sistema – kasir. Od svih korisnika se podrazumijeva prethodno iskustvo i korištenje Windows ili Linux operativnih sistema.

2.3.1 Karakteristike kasira

Kasir je korisnik koji mora posjedovati osnovni stepen informatičke pismenosti, što uključuje poznavanje rada na računaru i razumijevanje i korištenje osnovnih računarskih programa. To je neophodno da bi on mogao obavljati sljedeće zadatke, za koje je zadužen:

* Izbor artikla koji se dodaje na račun, što uključuje i unos količine tog artikla.
* Izbor načina plaćanja(keš, kartica, i dr.).
* Pretraga artikala i provjera njihovog stanja, cijene, itd.
* Kreiranje zaključnog izvještaja na kraju radne smjene.

2.3.2 Karakteristike šefa

Šef je korisnik sistema koji ima značajne ovlasti i privilegije u sistemu. Zbog toga je potrebno da on posjeduje veći nivo poznavanja rada na računaru i više iskustva u korištenju računara, u odnosu na kasira. Osim zadataka koje može izvršavati kasir, Šef je i u mogućnosti da:

* Vrši opsežnu manipulaciju sa artiklima; stanje, zalihe, cijene, kategorizacija.
* Administrira sve korisnike sistema; dodavanje, izmjena i brisanje korisnika sistema.
* Generisanje raznih tipova izvještaja; na osnovu artikla, korisnika sistema, vremenskog perioda i sl.
* Kreira storno račun.
* Određivanje iznosa popusta na artikle za definisani datum.

2.4 Ograničenja

2.4.1 Zakonska ograničenja

Sistem je podložan i mora se djelovati u skladu sa aktivnim zakonom o fiskalnim sistemima Federacije Bosne i Hercegovine, donesenim 2009. godine. U zakonu je definisano šta sve spada pod fiskalne dokumente i da izgled, štampanje, izdavanje, evidentiranje, dostavljanje i čuvanje fiskalnih dokumenata propisuje nadležno ministarstvo.

2.4.2 Hardverska ograničenja

Za efikasan rad softvera, računari na kojima će biti instaliran moraju imati u minimalne hardverske specifikacije:

* Dvojezgreni procesor(Intel Pentium Dual-Core ili AMD Ahtlon 64 x2),
* 2 GB radne memorije,
* 3 GB slobodnog prostora na tvrdom disku.

Na centralnom računaru koji će obnašati funkciju servera bit će instalirana MySql baza podataka. Za uspješno funkcionisanje baze podataka potrebno je da centralni računar posjeduje barem navedenu specifikaciju:

* Dvojezgreni procesor(Intel ili AMD)
* 2 GB RAM
* Tvrdi disk sa najmanje 200GB slobodnog prostora i minimalnom brzinom čitanja(pisanja) od 120 MB/s(90 MB/s):

Računari će međusobno biti umreženi korištenjem mrežnih kablova koji moraju podržati minimalnu brzinu prenosa podataka od 3 MB/s a mrežni router(10/100/1000 Mbps) mora imati zagarantovanu brzinu prenosa ne manju od 6 MB/s.

Računi se štampaju na fiskalnom printeru, stoga računari povezani sa fiskalnim printerom moraju posjedovati USB port. Isti port je neophodan i za standardni laserski štampač koji se koristi za štampanje traženih izvještaja.

2.4.3 Softverska ograničenja

Da bi se aplikacija mogla izvršavati mora biti instalirana neka od verzija Windows ili Linux operativnog sistema. Najstarija podržana verzija Windows OS-a je Windows Xp, a najstarija podržana distribucija Llinux sistema je Ubuntu 7.0. Pri tome je preporučeno korištenje Debian verzija Linux OS-a i njenih derivacija.

Bilo koji od navedenih operativnih sistema mora imati instaliran Java Runtime Envirnoment koji je preduslov za instalaciju i izvršavanje aplikacije. Za pregled i štampanje traženih izvještaja potreban je PDF čitač. To znači da svaki od računara mora imati instaliran upravljački program(drajver) za laserski štampač kao i upravljački program za fiskalnim printer na koji je spojen.

Na centralnom računaru će biti instaliran MySQL server, verzija 5.7.11 i on će pružati uslugu centralne baze podataka.